
REFERAT

privind darea în folosinţă gratuită a unui număr de 40 freze pentru zăpadă către Unităţi de învăţământ şi  Consilii Consultative de Cartier  din municipiul Timişoara  

Potrivit prevederilor Hotărârii Consiliului Local al Municipiului Timişoara nr.371/2007 privind constatarea şi sancţionarea contravenţiilor pe teritoriul Municipiului Timişoara, cu modificările şi completările ulterioare, instituţiile publice şi asociaţiile de proprietari/locatari au obligaţia de îndepărtare a zăpezii din jurul imobilelor în care locuiesc sau îşi desfăşoară activitatea.
În condiţiile unor fenomene meteorologice cu căderi de zăpadă, degajarea  zăpezii  în mod eficient, în timp cât mai scurt şi cu minim de resurse umane  se poate realiza cu ajutorul frezelor pentru zăpadă.
 Primăria  Municipiului Timişoara a achiziţionat un număr de 40 freze pentru zăpadă model KC621S-f4, 8 kw, LAT 53 cm, 68 kg,  mijloace fixe având numere de inventar 4045-4084.

Prin darea în folosinţă gratuită către unităţile de învăţământ şi  Consiliile Consultative de Cartier a frezelor pentru zăpadă achiziţionate de primărie, angajaţii unităţilor de învăţământ, administratorii sau alte persoane împuternicite vor putea interveni în timp util pentru îndepărtarea zăpezii depuse, frezele pentru zăpadă asigurând o eficienţă crescută în lucru, prin scurtarea timpului alocat intervenţiei.
Conform art.124 din Legea administraţiei publice locale nr.215/2001 republicată şi actualizată, consiliul local poate da în folosinţă gratuită, pe termen limitat, bunuri mobile şi imobile proprietate publică  sau privată  persoanelor juridice fără scop lucrativ care desfăşoară  activitate de binefacere sau de utilitate publică ori serviciilor publice.
Având în vedere cele expuse mai sus                                                                                                                                                                   
PROPUNEM:
-darea în folosinţă gratuită  pentru o perioadă de ___ ani, către unităţi de învăţământ şi Consilii Consultative de Cartier din municipiul Timişoara  a unui număr de 40 freze pentru zăpadă, model KC621S-f4, 8 kw, LAT 53 cm, 68 kg.
-încheierea unui contract de comodat şi a unui proces verbal de predare- primire între Primăria Municipiului Timişoara şi unităţile de învăţământ, respectiv Consiliile Consultative de Cartier din municipiul Timişoara.
DIRECTOR  DIRECŢIA DE MEDIU
ADRIAN BERE-SEMEREDI

